**REPUBLIKA HRVATSKA**

**VUKOVARSKO – SRIJEMSKA ŽUPANIJA**

**OSNOVNA ŠKOLA LIPOVAC**

**CVJETNO NASELJE 8, LIPOVAC**

**ŠKOLSKI ODBOR OŠ LIPOVAC**

KLASA:003-06/16-01/02

URBROJ:2188-30-04-16-01

U Lipovcu 15. veljače 2016. godine

Z A P I S N I K

Sa 9. sjednice Školskog odbora OŠ LIPOVAC, Lipovac od 15. veljače 2016. godine

početak sjednice u 13:00 sati u zbornici Osnovne škole Lipovac

Nazočni: Ivana Rendulić, Toni Čengić, Karolina Božić – članovi Školskog odbora ispred Vijeća učitelja i Skupa radnika, Jozo Dežić – član Školskog odbora ispred Vijeća roditelja te ravnatelj Grgur Jurković,tajnica Marina Meseljević i računovođa Renata Šunjić.

Nenazočni: Marta Grgić, Ivan Plavšić i Marko Lovrić – članovi Školskog odbora ispred osnivača.

Sukladno članku 12. Poslovnika o radu Školskog odbora OŠ LIPOVAC predsjednica je otvorila devetu sjednicu Školskog odbora u 2015./2016. i predložila:

D N E V N I R E D

1. Verifikacija zapisnika 8. sjednice održane 11. prosinca 2015.godine
2. Usvajanje Pravilnika o radu školske knjižnice
3. Usvajanje Pravilnika o štetnosti utjecaja duhanskih proizvoda
4. Razmatranje zamolbi – donošenje Odluke o prijemu kandidata na stručno osposobljavanje za rad bez zasnivanja radnog odnosa na radno mjesto vjeroučitelj/ica
5. Izmjene i dopune Godišnjeg plana i programa u 2015./2016.g.
6. Usvajanje Plana nabave za 2016. g.
7. Usvajanje Financijskog plana za 2016.g. i Projekcije plana za 2017.g. i 2018.g.
8. Usvajanje Financijskog izvještaja za razdoblje od 1.1.2015.g. – 31.12.2015.g.
9. Razno

Ad 1) Dnevni red – zapisnik sa 8. sjednice Školskog odbora održane 11. studenog 2015. godine usvojen je jednoglasno sa 4 glasa prisutnih članova.

Ad 2) Predsjednica Školskog odbora prelazi na 2. točku dnevnog reda – Pravilnik o radu Školske knjižnice usvojen je jednoglasno, sa četiri glasa prisutnih članova.

Ad 3) Pravilnik o štetnosti utjecaj duhanskih proizvoda jednoglasno je usvojen sa četiri glasa prisutnih članova.

Ad 4) Predsjednica Školskog odbora prepušta riječ ravnatelju. Izvješćuje ih kako je na natječaj za stručno osposobljavanje bez zasnivanja radnog odnosa raspisanog 2.2.2016. na radno mjesto za vjeroučitelja/icu pristignula jedna zamolba, Andree Matozan.

Ravnatelj predlaže Andreu Matozan prisutnim članovima Školskog odbora za zasnivanje stručnog osposobljavanja bez zasnivanja radnog odnosa, ali napominje kako prvo dokumentacija mora biti poslana na HZZ te se mora čekati njihovo odobrenje jer prije nije moguće sklopiti Ugovor. Svi prisutni članovi dali su svoju jednoglasnu suglasnost.

Ad 5) Pod točkom 5. - Izmjene i dopune GPP-a – ravnatelj upoznaje članove sa promjenama u radnom odnosu.

Na mjesto Vjerane Šego došla je Ena Božanović, Domagoja Janjića – Anela Đaković, Jasmina Lazić je zamjenjivala pedagoginju Valentinu Đefin do povratka istoimene sa bolovanja te Renata Šunjić umjesto Ivane Božanović (zamjena za porodiljni dopust).

Jednoglasno se usvajaju izmjene i dopune Godišnjeg plana i programa.

Ad 6) Računovođa škole izvještava prisutne članove o Planu nabave za 2016.g. Na godišnjoj razini od Županije za materijalne troškove škole doznačeno je 48000 kn a spomenuti prihodi raspoređeni su za tekuće izdatke za redovno poslovanje škole. Izdatke za električnu energiju, plin kao i hitne intervencije škole Županiji posebno šaljemo tablice i kopije računa te nam Županija za spomenute troškove posebno uplaćuje financijska sredstva na račun škole. Istoimeni je jednoglasno usvojen, sa četiri glasa prisutnih članova.

Ad 7) Pod točkom Prijedlog Financijskog plan OŠ Lipovac za 2016.g. i Projekcija plana za 2017.g. i 2018.g.

Planirani prihodi poslovanja za 2016. godinu iznose 2.186.011 kn (od toga prihodi od Županije planirani su u iznosu od 105.400 kn, a prihodi od Ministarstva u iznosu od 2.079.276, dok su prihodi od uplate učenika za osiguranje planirani u iznosu od 1.335 kn). Također isti su planirani i u projekciji za 2017. i 2018 godinu budući da smo prihode morali planirati isključivo u skladu s propisanim indeksom rasta.

Rashodi poslovanja kod prijedloga plana za 2016. godinu iznose 2.186.872 kn. Također isti su planirani i u projekciji plana za 2017 i projekciji plana za 2018.godinu. Indeksi rasta koje smo dužni primijeniti u planiranju rashoda koji se planiraju prema minimalnom standardu te rashode za zaposlene (Uputa za izradu proračuna 2016-2018. godine) su slijedeći:

|  |  |  |  |
| --- | --- | --- | --- |
| **RASHODI**  | **2015./16.** | **2016./17** | **2017./18** |
| Rashodi za zaposlene | 100,0 | 100,0 | 100,0 |
| Materijalni rashodi | 100,0 | 100,0 | 100,0 |
| Rashodi za nabavu imovine | 100,0 | 100,0 | 100,0 |

Izvor: Ministarstvo financija

Što se tiče rashoda za nefinancijsku imovinu u prijedlogu plana za 2016. godinu kao i u Projekciji plana za 2017. i 2018. godinu planirano je 18.405 kn.

Kod vlastitih prihoda važno je istaknuti da dvorana OŠ Lipovac nije dana u najam stoga škola ne ostvaruje nikakve vlastite prihode. Prihodi od uplata roditelja za izlete i osiguranje učenika isključivo su namjenski i u potpunosti se za namjenske svrhe i utroše. U OŠ Lipovac nisu zaposleni pomagači u nastavi, stoga ne ostvarujemo nikakve prihode za posebne namjene.

Završni financijski izvještaj od 01.01.2015.-31.12.2015.

OSNOVNA ŠKOLA LIPOVAC U 2015. GODINI OSTVARILA JE UKUPAN PRIHOD OD **2.237.135,00**

I TO OD MINISTARSTVA **2.088.074,00**

UTROŠENO NA PLAĆE,DOPRINOSE I OSTALA MATERIJALNA PRIMANJA 1.979.744,00

ZA PRIJEVOZ 108.300,00

PRIHOD OD NAKNADE ŠTETA S OSNOVA OSIGURANJA 9.014,00

PRIHOD OD NAKNADE ŠTETA ZA LOM STAKLA 2.601,00

OSIGURANJE UČENIKA 1.335,00

ZAŠTITA I OČUVANJE BIJELE RODE 700,00

HRVARSKE ŠUME-DONACIJA ZA NABAVU KNJIGA- 1.000,00

PRIHOD OD ŽUPANIJE **134.364,00**

Osnovna škola Lipovac županijske prihode koristila je namjenski prema odluci o financiranju. Za nabavu osnovnih sredstava (32 školske stolice i 18 školskih klupa) iskorištena su sredstva u iznosu od 14.575,00 kn. Ostala sredstva iskorištena su uglavnom za redovno poslovanje škole.

Budući da je zbog olujnog nevremena nastala šteta na krovu škole Osiguravajuće društvo nam je dostavilo naknadu štete s osnova osiguranja u iznosu od 9.014,00. Sredstva za sanaciju nismo u potpunosti iskoristili te ih planiramo iskoristiti u tekućoj godini.

Također od osiguravajućeg društva u 2015. godini izvršena nam je uplata od 2.601,00 kn za sanaciju loma stakla na prozoru dvorane. Sredstva smo u potpunosti iskoristili.

Prema izvatku po transakcijskom računu na dan 31.12.2015 stanje računa škole iznosilo je 50.553,52 kn dok je stanje u blagajni škole iznosilo 105,94 kn.

Kako više nije bilo pitanja sjednica je završila u 13:40h.

Zapisničarka: Predsjednica ŠO-a:

Marina Meseljević, bacc.admin.publ. Ivana Rendulić, mag.prim.educ.